Document ID: 32012R0506

KOMISIJAS ĪSTENOŠANAS REGULA (ES) Nr. 506/2012
(2012. gada 14. jūnijs)
par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Kraški pršut (AĢIN))
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
tā kā:
(1)
Saskaņā ar Regulas (EK) Nr. 510/2006 6. panta 2. punkta pirmo daļu un piemērojot minētās regulas 17. panta 2. punktu, Slovēnijas iesniegtais pieteikums reģistrēt nosaukumu Kraški pršut ir publicēts Eiropas Savienības Oficiālajā Vēstnesī (2).
(2)
Saskaņā ar Regulas (EK) Nr. 510/2006 7. pantu Itālija 2010. gada 29. martā iesniedza Komisijai paziņojumu par iebildumiem, pamatojoties uz Regulas (EK) Nr. 510/2006 7. panta 3. punkta a) un c) apakšpunktu. Ar 2010. gada 14. jūnija vēstuli Komisija aicināja ieinteresētās puses uzsākt apspriedes par šo tematu.
(3)
Komisija 2010. gada 9. novembrī saņēma paziņojumu par to, ka starp Slovēniju un Itāliju sešu mēnešu laikā ir panākta vienošanās, ar kuru sākotnējā specifikācijā izdarīti grozījumi, proti, svītrots Štanjel ciemats.
(4)
Šis svītrojums ietekmē noteiktā ģeogrāfiskā apgabala robežas, tādēļ to nevar uzskatīt par maznozīmīgu.
(5)
Saskaņā ar Regulas (EK) Nr. 510/2006 7. panta 5. punkta otro daļu Komisijai jāizskata pieteikums no jauna, kā noteikts minētās regulas 6. panta 1. punktā.
(6)
Pēc Slovēnijas un Itālijas savstarpējās vienošanās par grozījumiem pieteikums reģistrēt nosaukumu Kraški pršut tika atkārtoti publicēts Eiropas Savienības Oficiālajā Vēstnesī (3).
(7)
Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums būtu jāreģistrē,
IR PIEŅĒMUSI ŠO REGULU.
1. pants
Šīs regulas pielikumā minēto nosaukumu ieraksta reģistrā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 14. jūnijā

Labels: 3
17
18